पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के टॉड़ा चौक से बिरौली जाने वाली 8 किलोमीटर लंबी सड़क जर्जर हो गई है। जिससे लोगों को आवागमन में परेशानी हो रही है। वर्ष 2002 में 53 लाख 95 हजार की लागत से सड़क का निर्माण कराया गया था। जर्जर सड़क होने के कारण सड़क में गड्ढे और बड़े-बड़े पत्थर इधर-उधर बिखरा पड़ा है जिस कारण राहगीरों व स्थानीय लोगों को आवागमन में काफी परेशानियों का सामना करना पड़ रहा है। सोमनाहा गांव के ग्रामीण राम राजी महतो, विनोद राय, चंदन कुमार, अनिल कुमार, उमेश महतो, किशन देव महतो, ननकी राय, जदू पोद्दार, सहित आदि लोगों ने बताया कि टॉड़ा चौक से होकर सोमनाहा पुल तक जाने वाली यह मुख्य सड़क से कई जगहों के लोगों का यह मुख्य सड़क है। बतादे की इन दिनों इस सड़क की स्थिति इतनी जर्जर बनी हुई है कि थोड़ी चूक होने पर लोग हादसे का शिकार हो जाते हैं।
हालांकि बारिश के समय में सोमनाहा गांंव के समीप बारिश के समय में सड़क के बीच गड्ढे में पानी रहने के कारण कई बाइक सवार दुर्घटनाग्रस्त भी हो चुके हैं। इस बाबत पूर्व जिला पार्षद प्रमोद सिंह, शिक्षक अनिल बैठा ने बताया कि वर्ष 2002 में 53 लाख 95 हजार की लागत से इस सड़क की निर्माण हुआ था। सड़क जर्जर होने के कारण लोकसभा व विधानसभा चुनाव में यह चुनावी मुद्दा भी बन चुका था परंतु आज तक इन सड़क की मरम्मत नहीं कराई गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn